1944 (laul)

"1944" on Ukraina laulja Džamala laul, mis esindas Ukrainat 2016. aasta Eurovisiooni lauluvõistlusel, võites selle 534 punktiga. Laulu salmid on inglise, refrään krimmitatari keeles. "1944" sõnad räägivad krimmitatarlaste küüditamisest Nõukogude Liidus 1944. aastal Jossif Stalini käsul. Džamala sai inspiratsiooni oma vanavanaema Nazõlhani loost, kes oli 20. eluaastates, kui ta koos viie lapsega Krimmist Kesk-Aasiasse saadeti. Üks ta tütardest hukkus küüditamise ajal. Džamala vanavanaisa võitles sellal Punaarmee ridades Teises maailmasõjas. Laulu refrään on krimmitatari keeles ning koosneb sõnadest, mille Džamala õppis oma vanavanaemalt, kui too meenutas oma noorust, mida ta ei saanud veeta kodumaal. Laulus kasutatakse Armeenia dudukki ja Kesk-Aasia helilaadi mugaami. Kulude tõttu ei osalenud Ukraina 2015. aasta Eurovisiooni lauluvõistlusel. Kui otsustati naasta 2016. aastal, alustati Ukraina esindaja valimisprotsessi, milles osalesid Ukraina riiklik telekanal NTU ja erakanal STB. Džamala oli Ukraina voorus üks 18 võistlejast. Ta esines esimeses poolfinaalis 6. veebruaril 2016, kus võitis nii žürii kui ka televaatajate hääled, jõudes finaali. Finaalis jäi ta nii žürii kui ka televaatajate hääletustel teiseks, jagades kohta ansambliga The Hardkiss. Televaatajate häältega tuli ta lõpuks siiski võitjaks. Džamala kogus 37,77% enam kui 382 000 häälest. Džamala esindas Ukrainat Eurovisiooni lauluvõistlusel, esinedes teise poolfinaali teises pooles. "1944" oli esimene (osaliselt) krimmitatarikeelne eurolaul. Ta võitis finaali, saades nii žürii kui ka televaatajate hääletustel teise koha. Džamala on öelnud intervjuus, et laul meenutab talle ka tema enda peret, kes elab praegu Krimmis, mis on alates 2014. aastast Venemaa poolt okupeeritud. Laulu sõnad Krimmi annekteerimist siiski ei maini. Eurovisiooni reeglid ei luba võistlusele laule, mille sõnu võib pidada poliitilisteks. Kohe pärast laulu valimist Ukraina eelvoorus süüdistasid mõned Venemaa poliitikud ja annekteeritud Krimmi võimud Ukrainat laulu kasutamises "Venemaa solvamiseks" ja "kasu lõikamises tatarlaste tragöödiast, et jätta Euroopa televaatajaile vale mulje tatarlaste tagakiusamisest Venemaa võimu all olevas Krimmis". 9. märtsil 2016 kinnitas Euroopa Ringhäälingute Liit (EBU) Twitteris, et ei laulu pealkirjas ega sõnades pole "poliitilist kõnet", seega ei riku see Eurovisiooni lauluvõistluse reegleid ning lubatakse võistlema. Laul võitis 2016. aasta Eurovisiooni lauluvõistluse, kogudes 534 punkti. Enne Ukraina eelvooru finaali kogus "1944" Eurovisiooni-blogi Wiwibloggs žüriilt 8,33 punkti maksimaalsest 10 punktist, mis oli Ukraina kuue finalisti seast parim tulemus. Omelyanchuk, Olena (21. veebruar 2016). "Jamala will represent Ukraine in Stockholm!". eurovision.tv. European Broadcasting Union. Vaadatud 21. veebruaril 2016. "Ukraine wins 2016 Eurovision Song Contest". Eurovision Song Contest. Vaadatud 14. mail 2016. Veselova, Viktoria; Melnykova, Oleksandra (11. veebruar 2016). "Crimean singer in line to represent Ukraine at Eurovision". theguardian.com. The Guardian. Vaadatud 11. veebruaril 2016. Savage, Mark (22. veebruar 2016). "Eurovision: Ukraine's entry aimed at Russia". BBC News. Vaadatud 23. veebruaril 2016. "Jamala entered Eurovision-2016 national selection". QHA.com.ua. 26. jaanuar 2016. Originaali arhiivikoopia seisuga 25. detsember 2018. Vaadatud 23. veebruaril 2016. "Jamala leads after the first semifinal of the National Selection to the Eurovision 2016". The Day. 9. veebruar 2016. Vaadatud 23. veebruaril 2016. Russia MPs slam Ukraine's choice of Crimean Tatar for Eurovision, Yahoo News (23. veebruar 2016) Halpin, Chris (8. veebruar 2016). "1994 Lyrics – Jamala (Ukraine, Eurovision 2016)". Wiwibloggs. Vaadatud 23. veebruaril 2016. [1] Jiandani, Sanjay (Sergio) (19. september 2014). "Ukraine: NTU will not participate in Eurovision 2015". esctoday. Vaadatud 6. mail 2016. Gallagher, Robyn (19. november 2015). "UKRAINE: STATE BROADCASTER TO COLLABORATE WITH STB FOR NATIONAL SELECTION 2016". Wiwibloggs. Vaadatud 6. mail 2016. Omelyanchuk, Olena (6. veebruar 2016). "Ukraine: Results of the first semi-final". eurovision.tv. European Broadcasting Union. Vaadatud 6. veebruaril 2016. "Детальні результати глядацького голосування «Євробачення-2016» (фiнал)" (ukraina). STB. 21. veebruar 2016. Originaali arhiivikoopia seisuga 9. august 2020. Vaadatud 23. veebruaril 2016. Jordan, Paul (25. jaanuar 2016). "Allocation Draw: The results!". eurovision.tv. European Broadcasting Union. Vaadatud 25. jaanuaril 2016. Gutterman, Steve. "Putin signs Crimea treaty, will not seize other Ukraine regions". Reuters.com. Originaali arhiivikoopia seisuga 24.09.2015. Vaadatud 26.03.2014. Ukraine picks Crimean Tatar for Eurovision, Times Union (21. veebruar 2014) Eurovision: Ukraine's entry aimed at Russia, BBC News (22. veebruar 2016) "У Держдумі хочуть, щоб Джамалу не пустили на Євробачення" (ukraina keeles). Ukrajinska Pravda (22. veebruar 2016) Venemaa Riigiduuma saadik Vadim Dengin ultraparempoolsest Liberaaldemokraatlikust Parteist uskus, et laul võitis sohiga, kuna "Enamik Ukraina kodanikke, kes ei saa palka ega pensioni, ei saa maksta elektri eest ja teiseks nad ei hooli sellest Eurovisioonist." Ta avaldas ka lootust, et laulu ei lubata Eurovisioonile. "The Ref. Group concluded that the title & lyrics of the song don't contain political speech and don't breach @Eurovision Rules". European Broadcasting Union. 9. märts 2016. Vaadatud 9. märtsil 2016. "Wiwi Jury: Ukraine's Jamala with "1944"". Wiwibloggs. 14. veebruar 2016. Vaadatud 23. veebruaril 2016. "Wiwi Jury Results: Jamala is our favorite to win in Ukraine". Wiwibloggs. 21. veebruar 2016. Vaadatud 24. veebruaril 2016. FDR Ukraine Airplay Chart (14. märts 2016) TopHit Track Info – Jamala, "1944" "1944" video Eurovisiooni ametlikul Youtube'i kanalil "1944" – laulu sõnad saidil eurovision.tv